b'\n_START_ARTICLE_\nZmaj\xc4\x8dek razgraja\xc4\x8dek\n_START_PARAGRAPH_\nZmaj\xc4\x8dek razgraja\xc4\x8dek je literarni lik v istoimenski pesmi slovenskega avtorja Nika Grafenauerja. Delo je ilustriral in opremil Kostja Gatnik; iz\xc5\xa1lo pa je v zbirki Pedenjped leta 1978.\n_START_SECTION_\nVsebina\n_START_PARAGRAPH_\nPesem opisuje vragolije malega zmaja, ki jih po\xc4\x8dne skozi dan: ko si umiva zobe, zraven je pasto, ko se obla\xc4\x8di, se na nosu znajde nogavica, zajtrk poje v trenutku, nato \xc5\xbee sledi drsanje po ograji, nagajanje svojemu psu, \xc5\xbeabi, sraki \xe2\x80\xa6 Ker za seboj ne pospravlja, se njegova mati spotakne ob kotalke. Za kosilo poje vse kar mu mati pripravi, saj \xc5\xbeeli \xc4\x8dim prej zrasti v velikega zmaja. Za u\xc4\x8denje mu ni, saj so od cele knjige ostala le \xc5\xa1e papirnata letala. Ko se spravi k pleskanju, popleska vse - tako steno kot sebe. Nato se spravi \xc5\xbeagat mizo in stol, pri tem se po\xc5\xa1koduje, a \xc5\xbee kmalu opazuje zlato ribico v akvariju in si predstavlja, kaj bi bilo, \xc4\x8de bi bila morski pes. Med gledanjem televizije kar s fra\xc4\x8do cilja nanjo oz. na tigre, ki se predvajajo na televiziji._NEWLINE_Na koncu se zmaj\xc4\x8dek igra z ognjem in s tem povzro\xc4\x8di po\xc5\xbear in uni\xc4\x8denje njegove hi\xc5\xa1e.\n_START_SECTION_\nPredstavitev literarnega lika\n_START_PARAGRAPH_\nZmaj\xc4\x8dek je predstavljen kot mali razgraja\xc4\x8d. Po\xc4\x8dne vse kar se spomni in karkoli ho\xc4\x8de, ima bujno domi\xc5\xa1ljijo, rad nagaja prijateljem, je problemati\xc4\x8den in \xc5\xbeivi pravo razgraja\xc5\xa1ko otro\xc5\xa1tvo._NEWLINE_Slikanica poka\xc5\xbee to\xc4\x8dno vse o \xc4\x8demer pesem govori, tako da se tudi iz slik vidi kak\xc5\xa1ne vse lastnosti ima zmaj\xc4\x8dek in kaj vse mu roji po glavi.'